Μπομπ Σφουγγαράκης: Έξω απ'τα Νερά του

To Μπομπ Σφουγγαράκης: Έξω απ'τα Νερά του (αγγλικά: The SpongeBob Movie: Sponge Out of Water) είναι Αμερικανική κωμική ταινία κινουμένων σχεδίων παραγωγής 2015 που βασίζεται στην τηλεοπτική σειρά κινουμένων σχεδίων Μπομπ Σφουγγαράκης. Είναι η δεύτερη κινηματογραφική ταινία που βασίζεται στη σειρά, μετά από το Μπομπ ο Σφουγγαράκης (2004). Σε σκηνοθεσία από τον πρώην υπεύθυνο της σειράς Πολ Τίμπιτ (στο σκηνοθετικό του ντεμπούτο), η ταινία περιλαμβάνει τον Αντόνιο Μπαντέρας ως τον χαρακτήρα ζωντανής δράσης Πορφυρογένη και το βασικό φωνητικό καστ της σειράς, περιλαμβάνοντας τους Τομ Κένι, Κλάνσι Μπράουν, Ρότζερ Μπάμπας, Μπιλ Φάγκερμπακε, Κάρολιν Λόρενς και Κος Λόρενς. Η πλοκή ακολουθεί έναν πειρατή ονόματι Πορφυρογένης, ο οποίος κλέβει την μυστική συνταγή του καβουροπάτι χρησιμοποιώντας ένα μαγικό βιβλίο που πραγματοποιεί ότι γράφεται σε αυτό. Ο Μπομπ Σφουγγαράκης και οι φίλοι του πρέπει να ταξιδέψουν στην επιφάνεια για να αντιμετωπίσουν τον Πορφυρογένη και να ανακτήσουν την συνταγή.

Το σενάριο γράφτηκε από τους Τζόναθαν Άιμπελ και Γκλεν Μπέργκερ, οι οποίοι το προσάρμοσαν από την ιστορία που έγραψαν ο Τίμπιτ και ο δημιουργός της σειράς Στίβεν Χίλενμπεργκ. Όπως και στην πρώτη ταινία, η τρίτη πράξη τοποθετείται στην επιφάνεια. Παρόλα αυτά, σε αντίθεση με την πρώτη ταινία, οι παραδοσιακά σχεδιασμένοι χαρακτήρες κινουμένων σχεδίων γίνονται κινούμενα σχέδια υπολογιστή όταν ανεβαίνουν στην επιφάνεια. Οι σκηνές αυτές σκηνοθετήθηκαν από τον Μάικ Μίτσελ και γυρίστηκαν στην Τζόρτζια. Η ταινία αφιερώθηκε στον Έρνεστ Μποργκνάιν, του ηθοποιού φωνής του Γοργόνου, ο οποίος απεβίωσε το 2012. Παρόμοια, είναι ο τελευταίος κινηματογραφικός ρόλος του Τιμ Κόνγουεϊ, του ηθοποιού φωνής του Αγοριού Πεταλίδα, πριν από τον θάνατό του το 2019.

Το Μπομπ Σφουγγαράκης: Έξω απ'τα Νερά του κυκλοφόρησε στις Ηνωμένες Πολιτείες στις 6 Φεβρουαρίου του 2015 σε 3D και RealD 3D. Έλαβε θετικά σχόλια από τους κριτικούς και εισέπραξε $325.2 εκατομμύρια  έχοντας στοιχήσει περίπου $60–74 εκατομμύρια, κάνοντας την την τρίτη ταινία του Nickelodeon με τις μεγαλύτερες εισπράξεις και την έκτη ταινία κινουμένων σχεδίων του 2015 με τις μεγαλύτερες εισπράξεις. Μια συνέχεια με τίτλο Μπομπ Σφουγγαράκης: Επιχείρηση Διάσωσης κυκλοφόρησε το 2020.

 Ελληνική μεταγλώττιση 
 Λορέντζος Φραγκούλης ως Μπομπ Σφουγγαράκης 
 Άλκης Ζερβός ως Πάτρικ 
 Μαρία Ζερβού ως Σάντυ και Κάρεν
 Γιάννης Στεφόπουλος ως Κος Καβούρης
 Ντίνος Σούτης ως Καλαμάρης 
 Χρήστος Θάνος ως Πλανκτόν 
 Βασίλης Μήλιος ως Πορφυρογένης
 Πέτρος Δαμουλής ως Φουσκάλας
 Γιώργος Σκουφής ως Περτς Πέρκινς
 Φοίβος Ριμένας ως Κάιλ ο γλάρος
 Χίλντα Ηλιοπούλου ως Κυρία Παφ

 Κυκλοφορία 
Η Ταινία προγραμματίστηκε να κυκλοφορήσει το 2014 με αφορμή την 10η επέτειο από την πρώτη ταινία. Στις 5 Ιουνίου του 2014 ανακοινώθηκε ότι η ταινία θα βγει στις 6 Φεβρουαρίου του 2015. Η ταινία έκανε πρεμιέρα στις 28 Ιανουαρίου του 2015 στο Βέλγιο και στην Ολλανδία και στις 30 Ιανουαρίου του 2015 στην Ισλανδία, στο Μεξικό και στην Ταϊβάν. Η ταινία έκανε πρεμιέρα στις 6 Φεβρουαρίου του 2015. Στην Ελλάδα, η ταινία έκανε πρεμιέρα στις 19 Φεβρουαρίου του 2015 από την Odeon.

Παραπομπές

Εξωτερικοί σύνδεσμοι







Κατηγορία:Ταινίες του 2015
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες κινουμένων σχεδίων
Κατηγορία:Αγγλόφωνες ταινίες
Κατηγορία:Ταινίες παραγωγής Paramount Animation
Κατηγορία:Ταινίες παραγωγής Nickelodeon Movies
Κατηγορία:Ταινίες παραγωγής Paramount Pictures
Κατηγορία:Ταινίες κινουμένων σχεδίων της Paramount Pictures
Κατηγορία:Ταινίες κινουμένων σχεδίων του Nickelodeon
Κατηγορία:Ταινίες Μπομπ Σφουγγαράκης
Κατηγορία:3D ταινίες κινουμένων σχεδίων
Κατηγορία:Ταινίες σε σενάριο Τζόναθαν Έιμπελ και Γκλεν Μπέργκερ
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2015
Κατηγορία:Ταινίες κινουμένων σχεδίων με υπερήρωες